Ganske store, lange og slanke, litt flate, blanke, mørke løpebiller, dekkvingene eller bare ytterkanten kan være metallskinnende. Kjevene er nokså lange og framoverrettede. Fasettøynene er forholdsvis store og utstående, antennene tynne. Pronotum er hjerteformet med bredt avsatt siderand. Dekkvingene er jevnbrede med fine punktstriper. De har velutviklede flygevinger.